PIMO ดับเบิลฟลอร์!
ช็อก.!?ตลาดเมื่อจู่ ๆ หุ้นบริษัท ไพโอเนียร์ มอเตอร์ จำกัด (มหาชน) หรือ PIMO เกิดอาการ “ดิ่งพสุธา” ราคารูดหนัก 2 วัน 2 ฟลอร์ เหลือแค่ 1.88 บาท ท่ามกลางข่าวลือต่าง ๆ นานา หนึ่งในนั้นคือลือกันว่ากลุ่ม “อิทธิโรจนกุล” ผู้ถือหุ้นใหญ่เทขายหุ้นออกมา..จนเป็นเหตุให้เกิด “ดับเบิลฟลอร์” ดังกล่าว
10 เม.ย. 2562

สำนักข่าวรัชดา
ช็อก.!?ตลาดเมื่อจู่ ๆ หุ้นบริษัท ไพโอเนียร์ มอเตอร์ จำกัด (มหาชน) หรือ PIMO เกิดอาการ “ดิ่งพสุธา” ราคารูดหนัก 2 วัน 2 ฟลอร์ เหลือแค่ 1.88 บาท ท่ามกลางข่าวลือต่าง ๆ นานา หนึ่งในนั้นคือลือกันว่ากลุ่ม “อิทธิโรจนกุล” ผู้ถือหุ้นใหญ่เทขายหุ้นออกมา..จนเป็นเหตุให้เกิด “ดับเบิลฟลอร์” ดังกล่าว
“วสันต์ อิทธิโรจนกุล” กรรมการผู้จัดการ PIMO ยืนยันว่า ตระกูลอิทธิโรจนกุล ไม่ได้ขายหุ้นออกมาแน่นอน ส่วนเรื่องผลประกอบการมีการเติบโตอย่างต่อเนื่องจากปีก่อน โดยจะเห็นการเติบโตตั้งแต่ไตรมาส 1/2562 ทันที และต่อเนื่องตลอดทั้งปี
พร้อมตั้ง 2 สมมติฐานคือกลุ่มผู้ถือหุ้นรายย่อย ที่เป็นกลุ่มขนาดใหญ่ทุบหุ้นลงมาให้ต่ำ เพื่อที่จะเข้าไปซื้อเก็บราคาถูก หรือ อาจเป็นการขายหุ้นเพื่อนำเงินไปใช้สิทธิแปลงสภาพ PIMO-W1 มีอัตราการใช้สิทธิ 1 ใบสำคัญแสดงสิทธิต่อ 1 หุ้นสามัญ ราคาใช้สิทธิหุ้นละ 1.20 บาท วันใช้สิทธิครั้งสุดท้าย 15 พ.ค. 2562
จากสมมติฐานที่ว่า..น่าคิดต่อว่ากรณีทุบเพื่อเก็บของถูก..นั่นก็หมายความว่าคนทุบรู้ซิว่าผลประกอบการจะดีใช่หรือไม่..!? กรณีละม้ายคล้ายคลึงกับหุ้น JKN ที่เกิดขึ้นเมื่อปลายปีที่แล้ว
นี่ไม่ใช่ครั้งแรก..ยังจำได้ไหม..จำได้หรือเปล่า 19 ม.ค. 2562 ที่ผ่านมา หุ้น PIMO ก็เคย “ดิ่งพสุธา” มาแล้ว แต่ทว่าทั้ง 2 ครั้ง จะเกี่ยวโยงกันหรือไม่..อันนี้น่าคิดอยู่เหมือนกัน.!
ส่วนสมมติฐานที่ว่าขายหุ้น PIMO เพื่อเอาเงินมาแปลงสิทธิ PIMO-W1 มองดูแล้วด้วยส่วนต่างราคาที่ได้ มันดูไม่สมเหตุสมผลอย่างไรบอกไม่ถูก..มีหุ้น PIMO อยู่แล้ว..แต่ขายออกเพื่อเอาเงินมาแปลง PIMO-W1 กลับมาเป็นหุ้นสามัญ..อ้าว!!..จะทำให้ซับซ้อนไปทำไม..ก็ถือหุ้น PIMO ต่อไปไม่ดีกว่ารึ..!??
ไม่ว่าจะด้วยเหตุผลกลใดหุ้น PIMO เกิดดับเบิลฟลอร์ไปแล้ว..จะฟื้นได้หรือไม่..!!??
พลิกดูงบการเงิน PIMO เกิดคำถามตามมาว่า “ทำไมรายได้ดูดี..แต่กำไรถดถอย”.!? ที่เห็นชัดเริ่มจากปี 2559 มีรายได้ 574 ล้านบาท กำไรสุทธิ 40.36 ล้านบาท ถัดมาปี 2560 มีรายได้ 587 ล้านบาท กำไรสุทธิ 23.47 ล้านบาท ล่าสุดปี 2561 มีรายได้ 569 ล้านบาท กำไรสุทธิ 16.50 ล้านบาท
จากข้อมูลที่เห็น เป็นได้หรือไม่ว่า PIMO มีปัญหาเรื่อง “ต้นทุน” เพราะมีรายได้เฉลี่ยปีละเกือบ 600 ล้านบาท แต่กำไรถดถอยลงทุกปี..หรือภาวะการแข่งขันกับสินค้าจากจีน เลยทำให้มาร์จิ้นต่ำลงหรือไม่..
เมื่อดูงบการเงิน PIMO และเห็นความเคลื่อนไหวราคาหุ้น…ดูมันช่างสอดคล้องกันยังไงไม่รู้..!??
หรือใครจะเห็นเป็นอย่างอื่น..ช่วยบอกที..!!!
…อิ อิ อิ…